text: पोस्टर में संजय दत्त का किरदार कर रहे रणबीर कपूर डरे सहमे नजर आ रहे हैं। जबकि सुनील दत्त का रोल निभा रहे परेश रावल उन्हें सीने से चिपकाए दिख रहे हैं। पोस्टर को देखकर यह अंदाजा लगाया जा सकता है कि यह उस दौर को दिखा रहा है, जब संजय दत्त को ड्रग्स की लत लग गई थी और पिता सुनील दत्त ने उन्हें रिहैब सेंटर भेजा था। या फिर ये सीन उस समय का भी हो सकता है जब संजय अवैध हथियार रखने के दोषी पाए गए थे।